
PL.x 480


AVIZ
asupra propunerii legislative privind facilitarea finanţării societăţilor comerciele prin intermediul pieţei de capital


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind facilitarea finanţării societăţilor comerciele prin intermediul pieţei de capital, trimisă cu adresa nr. Pl.x- 480 din 22 mai 2006 şi înregistrat sub nr. 31/684 din 22.05.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 11 mai 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 7 iunie 2006.


Membrii comisiei au examinat propunerea legislativă supusă aprobării,  expunerea de motive, avizul favorabil al Consilului Legislativ cu nr. 56/16.01.2006 şi punctul de vedere al Guvernului, cu nr. 1071 din 03.04.2006, care nu susţine adoptarea acestei iniţiative legislative.
În urma dezbaterilor, constatându-se că o serie de articole ale iniţiativei legislative contravin normelor comunitare în domeniu sau chiar modifică fie ordine ale ministrului justiţiei fie Regulamentul CNVM nr. 5/2002, membrii comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu

